Isuzu bly taaier as 'n ratel | Maroela Media
Gerhard du Toit en sy koeriermaatskappy, Roadrunner, lê nou al sedert sy aftrede 15 jaar gelede daagliks die afstand tussen Oudtshoorn en George af. Gevolglik het sy getroue Isuzu KB nou al 'n verstommende 1,7 miljoen km op sy kerfstok.
"'n Mens moet verstaan dat ek my bakkie baie goed behandel, en ek praat met hom elke dag. Ek vra hom om lekker te ry en vertel hom dat ek op hom staatmaak om my te kry waar ek moet wees," sê Du Toit. Hy ry twee keer per dag tussen Oudtshoorn en George op die pragtig, dog gevaarlike Outeniquapas.
Dit is nie nét die meer as 300 km per dag wat van die bakkie 'n ware werkperd maak nie, maar die tussen 80 en 100 keer aan- en afskakel soos 'n mens die pakkies op- en aflaai.
"Ek het al twee keer die voorste sitplek se oortreksels vervang, maar ek dink Roadrunner gaan my nog eendag oorleef," het Du Toit gesê.
Afgesien van 'n versigtige bestuurstyl hou Du Toit sy bakkie in 'n puik toestand deur nooit 'n diens te mis nie. "Behalwe die filters, wielsporing ensovoorts was daar sover nog geen groot probleme as ek die bakkie inneem vir sy diens nie."
Du Toit is 74 jaar jonk en ry Roadrunner al vir 15 jaar. Hy het die bakkie by sy broer gekoop wat dit eerste aangeskaf het in 1997 toe dit 'n jong demostrasie-model was met 7 000 km op die klok. Roadrunner is 'n goeie voorbeeld van die rateltaai-reputasie wat Isuzu het. Dié bakkie is by Isuzu Motors South Africa in Port Elizabeth gebou.
KB 250 stadig maar opad, sonder probleme. Gee my hoop vir my Isuzu se 300 000 km.
ja die kb 250d is raas soos n trakker maar n kannie dood soos die man se gereel diens en hy hou en dit is die waarhied eige voertuig sal langer hou as hy gereel gediens word met die regte oil en filter van n goeie maak
Baie goeie poging om Isuzu te adverteer. Ons weet egter almal dat enige engin hou van lang afstande en enige onderstel hou van teerpad. Ek verstaan nie hoekom elke 2 de boer nie ook Isuzu ry nie. Weet iemand wat ry die boere op hul slegte paaie?
Die regte Henk
Netjiese oom, wat hard werk en sy goed oppas.
Dankie vir die voorbeeld en lekker storie oom en mag daar nog vele veilige kilometers vir oom en Roadrunner wees.
Seker nou nie in dieselfde liga nie, maar dit is so lekker om te weet dat 'n mens met 'n staatmaker sit en jare der jare se goeie en getroue diens uit hom kry. Ek ry 'n VW 1800 Jetta, 1989 model. Die meneer is in ons besit sedert 1997. Hy ry steeds elke dag en slaan binnekort die klok op 355 000 km. Hou so voort met jou Isuzu Mnr. du Toit. Goeie goed is skaars.